PREMI MILLOR UNITAT DOCENT D'INFERMERIA FAMILIAR I COMUNITÀRIA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5072)
  + [Valencià](/va/acuerdo/5072)






Selector de idioma

Leer

* [Español](/es/acuerdo/5072)
* [Valencià](/va/acuerdo/5072)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMI MILLOR UNITAT DOCENT D'INFERMERIA FAMILIAR I COMUNITÀRIA[Butlletí Oficial Universitat d'Alacant](/ca/Publicacion)
=======================================================================================================================

Secretaria General

Butlletí Oficial Universitat d'Alacant





PREMI MILLOR UNITAT DOCENT D'INFERMERIA FAMILIAR I COMUNITÀRIA

Data d'aprovació
:   31/01/2019

Data de publicació
:   31/01/2019

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5072.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5072)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5072)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMI MILLOR UNITAT DOCENT D'INFERMERIA FAMILIAR I COMUNITÀRIA&url=https://www.boua.ua.es/va/acuerdo/5072)

**Títol:** PREMI MILLOR UNITAT DOCENT D'INFERMERIA FAMILIAR I COMUNITÀRIA

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dijous, 31 de gener de 2019

PREMI MILLOR UNITAT DOCENT D’INFERMERIA FAMILIAR I COMUNITÀRIA

La Càtedra d’Infermeria Familiar i Comunitària, amb el propòsit de donar suport i distingir la qualitat de les Unitats Docents d’IFiC convoca el premi a la Millor Unitat Docent de l’Especialitat d’Infermeria Familiar i Comunitària que ha de regir-se per les bases que a continuació es detallen:

OBJECTIU

Reconèixer la qualitat i l’excel·lència de les Unitats Docents d’Infermeria Familiar i Comunitària.

REQUISITS

Poden accedir a aquest premi:

Les Unitats Docents de l’Especialitat d’IFiC de tot l’Estat acreditades de l’especialitat d’Infermeria Familiar i Comunitària amb residents en formació durant el període de concessió del Premi.

NATURA

El premi consistirà en diploma acreditatiu i difusió en mitjans propis i de comunicació.

CRITERIS DE CONCESSIÓ

- Increment del nombre de residents que hi ha hagut des de la posada en marxa (1 punt per cada resident de va incrementar en la unitat en els últims 4 anys)

- Relació entre el nombre de places acreditades i el nombre de places ofertades (sobre un màxim de 20 punts es restarà 1 punt per cada resident de diferència entre les places acreditades i les realment ofertades).

- Presència de la formació d’IFiC al web de la UD Multiprofessional (2 punts per la presència d’aquesta informació a la web de la UD)

- Formació en salut comunitària:

o rotacions pràctiques: durada i qualitat de les entitats per on roten (ONG, serveis sociosanitaris, atenció a col·lectius vulnerables ...) 2 punts per cada rotació diferent d’Hospital o Centre de Salut.

o formació teòrica: nombre de cursos i hores i qualitat de l’enfocament d’aquests. (2 punts per cada curs o activitat específics relacionats directament amb IFiC)

- Formació de tutors:

o nombre de cursos i hores específics d’IFiC (1 punt per cada curs igual o superior a 20 hores, 2 punts per cada curs igual o superior a 40 hores; 3 punts per cada curs igual o superior 60 hores)

- Existència de responsable d’infermeria i visibilització d’aquest en la web (3 punts)

- Producció científica dels residents en els dos últims anys (publicacions, presentació en esdeveniments científics ...):

o publicacions en revistes d’impacte (JCR): 2 punts per cadascuna d’aquestes amb un màxim de 10 punts.

o publicacions en revistes indexades: 1 punt per cadascuna d’aquestes amb un màxim de 5 punts.

o publicacions en llibres o manuals amb ISBN: 1 punt per cada capítol, amb un màxim de 5 punts.

o comunicacions o ponències en congressos internacionals sobre la matèria d’Infermeria Familiar i Comunitària o matèries afins: 2 punts per cadascuna d’aquestes amb un màxim de 10 punts.

o comunicacions o ponències en congressos nacionals sobre la matèria d’Infermeria Familiar i Comunitària o matèries afins: 1 punt per cadascuna d’aquestes amb un màxim de punts.

o participació en projectes d’investigació finançats de caràcter internacional: 10 punts per cada un d’aquests amb un màxim de 30 punts

o participació en projectes d’investigació finançats de caràcter nacional: 5 punts per cada un d’aquests amb un màxim de 15 punts

- Activitats científiques i divulgatives organitzades per la UD (jornades ...) (5 punts per cada activitat organitzada per la UD)

- Projectes d’innovació en marxa. (5 punts per cada projecte presentat)

- Nombre de residents d’altres UD que han demanat rotar per aquesta com rotació externa (5 punts per cada resident que hagi rotat per la UD en els últims 4 anys).

- Disposar de pla de qualitat (10 punts)

FORMALITZACIÓ DE LES SOL·LICITUDS

Les Unitats Docents d’Infermeria Familiar i Comunitària que opten al premi hauran de presentar la candidatura segons els criteris que es recullen en aquesta convocatòria.

Les candidatures s’han de presentar en Registre General o Auxiliars de la Universitat d’Alacant:

REGISTRE GENERAL UNIVERSITAT D’ALACANT

Universitat d’Alacant

Ap. 99 - 03043 Alacant

En el sobre s’indicarà clarament:

CÀTEDRA D’INFERMERIA FAMILIAR I COMUNITÀRIA

«BECA D’INVESTIGACIÓ EN INFERMERIA FAMILIAR I COMUNITÀRIA»

Departament d’Infermeria Comunitària, Medicina Preventiva i Salut Pública i Història de la Ciència

Els treballs que opten al premi hauran de ser enviats, així mateix, per correu electrònic en format PDF al correu electrònic següent:

[fdgihwimmrh@rwztj.vss](mailto:qupmagcqerp@xkdtp.nor)

La no recepció del document o documents per aquesta via implicarà l’exclusió de la convocatòria.

La participació en aquesta convocatòria implica l’acceptació d’aquestes bases.

TERMINI DE PRESENTACIÓ

El termini de presentació de candidatures serà de l’1 de maig al 31 de maig del 2019.

COMISSIÓ DE SELECCIÓ

Té com a competència avaluar les sol·licituds presentades i establir l’ordre de prelació dels candidats i les candidates participants.

Els premis seran determinats per un jurat format per:

El director de la Càtedra d’Infermeria Familiar i Comunitària, que actuarà com a president. Actuaran com a vocals, un representant de Ribera Salut, un representant de l’Associació d’Infermeria Comunitària (AIC), que actuarà com a secretari, que faran la selecció i la valoració de les candidates i els candidats i justificaran els seus mèrits en base a la documentació aportada.

La beca es concedirà per consens (unanimitat) o, si escau majoria simple. En cas d’empat decidirà el vot de la presidència.

RESOLUCIÓ

El premi serà concedit per la Càtedra d’Infermeria Familiar i Comunitària, d’entre les propostes presentades en els terminis establerts. La decisió del premi es pot declarar deserta.

La decisió del jurat es donarà a conèixer per part d’aquest a les candidatures i publicat a la web de la Càtedra d’Infermeria Familiar i Comunitària.

El premi serà lliurat pel director de la Càtedra d’IFiC, o en qui delegui, en el transcurs de l’acte de cloenda de la Residència de l’Especialitat de IFiC de la Unitat Docent premiada o en el moment i lloc que siga consesuat entre les dues organitzacions .

PROTECCIÓ DE DADES DE CARÀCTER PERSONAL.

Les dades de caràcter personal aportades quedaran incloses en el fitxer automatitzat corresponent d’aquesta Universitat, que es compromet a no fer un ús diferent d’aquell per al qual han sigut sol·licitades, segons la resolució de la Universitat d’Alacant, de 17 de desembre de 2002 , per la qual es regula els fitxers automatitzats de dades de caràcter personal (DOGV de 15 de gener del 2003).

La Universitat d’Alacant preveu la possibilitat d’exercir els drets d’accés, rectificació, supressió i, si escau, d’oposició, que preveuen els articles 13, 14 i 15 de la Llei Orgànica 3/2018, de 5 de desembre, de protecció de dades personals i garantia dels drets digitals; que han de ser exercits, per escrit, davant de la Gerència d’aquesta Universitat.

RECURSOS.

Contra aquesta convocatòria i els actes administratius de la Comissió de Selecció, es pot interposar recurs d’alçada previst en els articles 121 i 122 de la Llei 39/2015, d’1 d’octubre, del procediment administratiu comú de les administracions públiques, en el termini d’un mes comptador des de l’endemà de les publicacions o notificacions. El recurs podrà interposar davant de l’òrgan que va dictar l’acte que s’impugna o davant del rector com a òrgan competent.

CONSIDERACIONS FINALS

La UD Premiada ha d’indicar en anuncis, informacions i/o publicacions sobre l’esmentada UD i en els seus mitjans de difusió que ha obtingut el «Premi a la Millor Unitat Docent d’Infermeria Familiar i Comunitària» concedit per la Càtedra d’Infermeria Familiar i Comunitària.

Alacant, 31 de gener del 2019

La secretària general

Esther Algarra Prats





[Carretera Sant Vicent del Raspeig s/n  
03333 Sant Vicent del Raspeig - Alacant  
 Tel. 40 224 9534 - Fax 27 736 5803](https://www.google.es/maps/@21.114446,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12556&trk=tyah&trkInfo=tarId%9G8804192862112%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)